als_Latn dik_Latn sag_Latn
Kjo deklaratë vjen nga një prej trajnerëve më të suksesshëm të momentit, Diego Simeone. Tekniku i Atletico Madridit është shprehur se sulmuesi i tij, Diego Costa, meriton të jetë të paktën pretendent për “Topin e Artë”.
“Nëse do të shtyhej më shumë afati, Costa do të kishte luftuar fort për atë çmim, natyrisht”, u shpreh Simeone, duke ironizuar faktin që FIFA shtyu afatin e votimit në favor të Cristiano Ronaldos.
Me këtë “logjikë”, portierët, mbrojtësit dhe mesfushorët nuk do të vlerësohen kurrë më si dikur, kur Cannavaro nderohej me “Topin e Artë” pa shënuar gola, por si lider, për kontributin dhe në formë vlerësimi/shpërblimi për karrierën. Standardet dhe kriteret po ndryshojnë, por se nga kush … nuk dihet!
als_Latn als_Latn als_Latn